Aleksejus Navalnas

Aleksejus Anatoljevičius Navalnas (; 1976 m. birželio 4 d. – 2024 m. vasario 16 d.) – Rusijos aktyvistas, politikas ir teisininkas. Nuo 2009 m. A. Navalnas buvo aršus Rusijos prezidento Vladimiro Putino kritikas. Kaltindamas šalies valdžią korupcija jis rengdavo viešas demonstracijas, mitingus. 2012 m. verslo žurnalas „The Wall Street Journal“ įvardino A. Navalną „žmogumi, kurio labiausiai bijo V. Putinas“.The Man Vladimir Putin Fears Most 

 Biografija 
1993–1998 m. studijavo teisę Tautų draugystės universitete. 2010 m. pagal „Yale World Fellows“ programą studijavo Jeilio universitete.

A. Navalnas buvo vienas Rusijos opozicijos lyderių, nuo 2013 iki 2018 m. vadovavo Progreso partijai.

2011 m. A. Navalnas radijo laidoje partiją „Vieningoji Rusija“ pavadino „korupcijos partija, vagių ir nusikaltėlių partija“. Šis apibūdinimas tapo populiari opozicijos atstovų frazė, kalbant apie šalies valdžią.Net Impact

Politikas dažnai buvo suimtas ir įkalinamas. Rimčiausias teisinis persekiojimas prieš A. Navalną įvyko 2012 m., kuomet buvo pateikti kaltinimai pinigų plovimu. Visus kaltinimus A. Navalnas neigė.Russian opposition leader Navalny faces third inquiry 2013 m. liepos mėnesį politikas buvo nuteistas penkerių metų kalėjimui darbo kolonijoje. Iš įkalinimo aktyvistas buvo paleistas jau kitą dieną, spalio mėnesį kaltinimai buvo atšaukti.Navalny Is Spared Prison Term in Russia 2014 m. vasario mėnesį A. Navalnui ir jo broliui buvo pateikti nauji kaltinimai dėl pinigų grobstymo ir politikui buvo uždrausta išvykti iš savo namų bei bendrauti su ne šeimos nariais. A. Navalnui buvo skiriama ir atšaukta dar viena trejų su puse metų kalėjimo bausmė, o jo brolis buvo įkalintas trejiems su puse metams.Conviction of Putin foe sets off protest in Moscow 

2013 m. politikas dalyvavo Maskvos mero rinkimuose ir juose surinko 27 proc. balsų, pralaimėjęs V. Putino remiamam Sergejui Sobianinui.„При Лужкове такого не было“: москвичи показали рекордно низкую явку Jo rinkimų štabo vadovas buvo Leonidas Volkovas, po rinkimų A. Navalno komanda tvirtino, kad jie gavo daugiau nei 27 proc. balsų ir šie rezultatai buvo suklastoti.Kremlin critic Alexei Navalny has strong showing in Moscow mayoral race, despite loss

2016 m. gruodį A. Navalnas paskelbė, kad ketina dalyvauti 2018 m. Rusijos prezidento rinkimuose.Алексей Навальный намерен участвовать в президентских выборах Pagal šalies įstatymus, A. Navalnas galės iš tiesų dalyvauti rinkimuose tik tuomet, jei jam bus atšauktos skirtos įkalinimo bausmės.Алексей Навальный готов снова участвовать в выборах

A. Navalnas 2017 m. liepos 7 d. išėjo iš įkalinimo įstaigos ten praleidęs 25 paras. Prieš tai jis buvo suimtas dėl Maskvos protestų organizavimo ir dalyvavimo juose.Russian opposition leader Navalny released from prison

2018 m. gegužę politikas buvo dar kartą suimtas 30 parų arešto dėl dalyvavimo akcijose prieš V. Putino režimą Maskvoje.Russian opposition leader Navalny jailed for 30 days over protest

2018 m. gegužės 18 d. A. Navalnas įkūrė opozicinę partiją Ateities Rusija (Россия Будущего).

Prieš 2019 m. Maskvos tarybos rinkimus A. Navalnas palaikė nepartinius neregistruotus kandidatus ir kvietė sostinės gyventojus eiti į protesto akcijas. Jų metu vyko masiniai žmonių suėmimai, o patį opozicijos lyderį liepos mėnesį policija suėmė 10 dienų, o netrukus po šio laikotarpio dar vienam 30 dienų laikotarpiui.Kremlin critic Alexei Navalny is hospitalized after being detained

2021 m. spalio 20 d. Europos parlamentas išrinko A. Navalną Sacharovo premijos laureatu.Russian Opposition leader Alexei Navalny is the 2021 Sakharov Prize laureate.

2022 m. sausio pradžioje buvo paskelbta apie „HBO“ ir „CNN“ sukurtą dokumentinį filmą apie A. Navalną.CNN FILMS And HBO MAX Announce Revealing Alexey Navalny Documentary Thriller NAVALNY By Director Daniel Roher  Šis filmas 2023 m. kovo 12 d. laimėjo „Oskarą“ geriausio dokumentinio filmo kategorijoje.95-ojoje „Oskarų“ teikimo ceremonijoje triumfavo filmo „Viskas iškart ir visur“ kūrėjai

Mirė pataisos kolonijoje Arktyje 2024 m. vasario 16 d., kaip teigiama Rusijos federalinės įkalinimo įstaigų tarnybos pranešime, esą blogai pasijuto po pasivaikščiojimo ir beveik iškart neteko sąmonės.Rusijos kalėjimų tarnyba: mirė Aleksejus Navalnas. LRT. 2024-02-16. Nuoroda tikrinta 2024-02-16. 

2024 m. kovo 1 d. palaidotas Borisovo kapinėse Maskvoje.Навального похоронили на Борисовском кладбище в Москве 2024-03-01

 Bandymas nunuodyti ir įkalinimas 
2020 m. rugpjūčio 20 d. skrendant iš Tomsko į Maskvą, politikui pasidarė bloga, lėktuvui avariniu būdu nusileidus Omske, A. Navalnas be sąmonės buvo nugabentas į ligoninę, jam sukelta dirbtinė koma. Medikai išreiškė įtarimus, kad A. Navalnas buvo apnuodytas.Врач Навального Ярослав Ашихмин: самое верное решение – эвакуировать его в хорошую клинику, например в Ганновер Po paros derybų su vietos medikais šeima išskraidino politiką gydytis į Vokietiją.Medicininis lėktuvas išskraidino Rusijos opozicionierių A.Navalną į Vokietiją 2020 m. rugsėjo 2 d. Vokietijos vyriausybė paskelbė, kad tyrimai parodė, jog A. Navalnas buvo apnuodytas „Novičiok“ dvinariais cheminiais junginiais.Alexei Navalny: Russia opposition leader poisoned with Novichok – Germany Rugsėjo 7 d. A. Navalnas prabudo iš komos, o rugsėjo 14 d. atjungtas nuo kvėpavimo palaikymo aparato.Navalny Taken Off Ventilator as Novichok Recovery Continues – German Hospital Dar po savaitės politikas išrašytas iš ligoninės.Navalny Taken Off Ventilator as Novichok Recovery Continues – German Hospital

ES ir JK pritaikė ekonomines sankcijas šešiems Rusijos pareigūnams, susijusiems su bandymu nunuodyti A. Navalną, ir valstybiniam chemijos institutui. 2021 m. sausio 17 d. politikas nusprendė grįžti į Rusiją. Besileidžiant lėktuvas, kuriuo skrido A. Navalnas, buvo nukreiptas į kitą oro uostą ir jame politikas suimtas. Po šio įvykio „Amnesty International“ A. Navalną paskelbė politiniu kaliniu.Russia: Aleksei Navalny becomes prisoner of conscience after arrest on arrival in Moscow

2021 m. vasario 22 d. ES užsienio reikalų ministrai susitarė į sankcijų sąrašą įtraukti keturis aukšto rango Rusijos pareigūnus, laikomus atsakingais už A. Navalno įkalinimą ir susidorojimą su jo šalininkais.ES nusprendė imtis sankcijų prieš keturis Rusijos pareigūnus

Politikui dar kalint kalėjime, įvyko dar vienas teismas „dėl lėšų grobstymo“. Teismas A. Navalnui skyrė dar vieną 9 metų laisvės atėmimo bausmę, kurią vėl atšaukė.Navalnas pripažintas „kaltu pagal naujus kaltinimus“, skirta 9 metų laisvės atėmimo bausmė

2023 m. rugpjūčio 4 d. Maskvos teismas aktyvistui skyrė dar vieną 19 metų laisvės atėmimo bausmę dėl kaltinimų „ekstremistinės bendruomenės sukūrimu, ekstremistinės veiklos finansavimu, raginimu jungtis į ekstremizmą internete“.Суд приговорил Навального к 19 годам колонии по делу о ФБК и экстремизме

2023 m. pabaigoje A. Navalnas buvo perkeltas į griežto režimo koloniją Charpo gyvenvietėje, Sibiro Jamalo Nencų autonominėje apygardoje.

 Šaltiniai 

 Nuorodos 
 A. Navalno svetainė

Kategorija:Rusijos politikai
Kategorija:Rusijos teisininkai
Kategorija:Rusijos visuomenės veikėjai